**Õhtuhämaruse suusavõistluste sari 2019**

**I Eesmärk**

Populariseerida murdmaasuusatamist Põhja-Sakala valla elanike hulgas. Selgitada välja paremad suusatajad individuaalselt erinevates vanuseklassides.

**II Osavõtjad**

Võistlusest võivad osa võtta kõik Põhja-Sakala vallas alaliselt elavad kodanikud ja nende lapsed.  
Iga võistleja vastutab oma tervisliku seisundi eest ise.

**III Aeg ja koht: 14. veebruar, 28. veebruar, 14. märts ja 21.märts 2019 Tääksi suusaradadel**

**Mandaat kl 18.30 – 18.50 Tääksi valgustatud suusarade stardis.**

**Kõik distantsid toimuvad vabastiilis**

**Startide algus kl 19.00**

Vanuseklassid ja distantsid:

**Naised Mehed**

N12 (2007 ja hiljem sündinud)1,8 km M 12 (2007 ja hiljem sündinud) 1,8 km

N17 (2006 -2002 sünd) 3,6 km M17 (2006 -2002 sünd) 3,6 km

N (1985 – 2001 sünd) 3,6 km M (1980 – 2001 sünd) 9 km

N 35 (1975 – 1984 sünd) 3,6 km M 40 (1970 – 1979 sünd) 9 km N 45 (1974 ja varem sünd) 1,8 km M 50 (1969 ja varem sünd) 5,4 km

Punktiarvestust peetakse vanuseklasside põhiselt järgmiselt: I koht 20p, II koht 15p, III koht 13p, 4. koht 11p, 5. koht 10p, 6. koht 9p, 7. koht 8p jne

Kokkuvõtliku paremusjärjestuse selgitamisel läheb arvesse neljast etapist kolm paremat tulemust. Võrdsete punktide korral on võitja enim esikohti saanud, selle võrdsuse korral paremaid kohti saavutanu ning selle võrdsuse korral viimasel etapil parema koha saavutanu.

**IV Autasustamine**

Autasustatakse koondarvestuse iga vanuseklassi 3 paremat diplomi ja medaliga. Autasustamine toimub vahetult pärast viimase etapi lõppu kohapeal.

**V Üldist**

Võistlus viiakse läbi Põhja-Sakala vallavalitsuse, Tääksi Suusakeskuse ja üritust toetavate ettevõtete koostöös. Kõik määratlemata küsimused ja üleskerkinud probleemid lahendatakse võistluste käigus.